stanford-oval/wikipedia huggingface dataset:
קונסטנטין דוקה
הערות שוליים

↑  1968 Ion Neculce ע' 83
↑  Ion Neculce ע'88
↑  My heritage - Constantin Duca; Ion Neculce
↑  Xenopol ע' 462 ציטוט מהדו"ח של אל.זן מ-8 במאי 1693 ב V2 p.246 Docum.col.Hurmuzaki
↑  Ion Neculce ע' 83
↑  Ion Neculce ע' 84
↑  Xenopol ע' 462
↑  Xenopol ע' 461
↑  Radu Rosetti
↑  Xenopol ע' 462
↑  Xenopol ע' 468
↑  Xenopol ע' 468
↑  My heritage - Constantin Duca
↑  Dan Dulciu Vasile Maierean Proiecții Ne Varietur    din Istoria românilor, Pro Patria semper 2012
↑  Al Xenopol ע' 465
↑  2014 Lucien J. Frary, Mara Kozelsky- Russian Ottoman Borderlands:The Eastern Question Reconsidered-  University of Wisconsin Press ע' 63 הערה 14
↑  Al Xenopol ע' 472
↑  2009 Stănel Ion ע' 64
↑  היסטוריה היירוגליפית - פשר דברים
קים סטנלי

| --- | --- |

קים סטנלי, (1961)
 לידה:  11 בפברואר 1925 טולארוסה, ארצות הברית 
 פטירה:  20 באוגוסט 2001 (בגיל 76) סנטה פה, ארצות הברית 
 שם לידה:  Patricia Kimberley Reid 
 מדינה:  ארצות הברית 
 תקופת הפעילות:  מ-1950 
 מקום לימודים:  אולפן השחקנים  אוניברסיטת ניו מקסיקו 
 בן או בת זוג:  קורט קונוויי (1949–1956)  אלפרד ריידר (1958–1964) 
 מספר צאצאים:  3 
 פרסים והוקרה:  פרס עולם התיאטרון (1952)  פרס אמי לשחקנית הטובה ביותר במיני סדרה או בסרט טלוויזיה (1985)  פרס אמי לשחקנית הטובה ביותר במיני סדרה או סרט טלוויזיה (1963)  פרס דונלדסון 
 פרופיל ב-IMDb
 
קים סטנלי (באנגלית: Kim Stanley; ‏11 בפברואר 1925 – 20 באוגוסט 2001) הייתה שחקנית קולנוע ותיאטרון אמריקאית יהודייה זוכת שני פרסי אמי. הייתה מועמדת לשני פרסי טוני ולשני פרסי אוסקר על תפקידיה בסרטים "סיאנס באחר הצהריים הרטוב" ו"פרנסיס".
ביוגרפיה

נולדה בשם פטרישה בת' ריד בטולארוסה שבניו מקסיקו לאן ולג'יי טי ריד. נולדה לאם ממוצא אנגלי-גרמני ולאב ממוצא סקוטי-אירי.
היו לה שלושה אחים ואחות למחצה.
הצליחה מאוד בשיעורי הדרמה שקלחה בעת לימודיה ב"אוניברסיטת ניו מקסיקו", לאחר שסיימה את לימודיה מהאוניברסיטה עם תואר בפסיכולוגיה נסעה ללמוד משחק באופן מקצועי בבית הבובות המפורסם שבעיר פסדינה.
את שם הבמה אימצה משם המשפחה של סבתה.
למדה בבית ספר למשחק "אולפן השחקנים" תחת חסותם של מומחים מתעשייה ממציא שיטת המשחק לי סטרסברג ואיליה קאזאן. התחילה את דרכה על בימות התיאטרון שבברודוויי בתחילת שנות ה-50, זכתה בפרס התיאטרון העולמי על הופעתה במחזה "המרדף" ולאחר מכן הופיעה בלהיט זוכה פרס פוליצר "פיקניק".
הועמדה ב-1959 לפרס הטוני על תפקידה במחזהו של יוג'ין או'ניל "ניצוץ של משורר" וב-1962 על הופעתה במחזה "מדינה רחוקה".
לעומת קריירת תיאטרון עשירה הקריירה הקולנועית של סטנלי שהחלה ב-1958 בדרמה "אלילה" הייתה דלה בהופעות, מה שלא הפריע לה להיות מועמדת פעמיים לפרס האוסקר בקטגוריית פרס אוסקר לשחקנית הטובה ביותר על הופעתה בתור המדיום מיירה סייבייג' במותחן האימה "סיאנס באחר הצהריים הרטוב" ולפרס אוסקר לשחקנית המשנה הטובה ביותר ופרס גלובוס הזהב על הופעתה בדרמה הביוגרפית "פרנסיס" בתור ליליאן אמה של השחקנית פרנסיס פארמר (ג'סיקה לאנג).
התפרסמה בקולנוע גם בדמותה הביוגרפית של הטייסת פורצת הדרך פאנצ'ו בארנס בדרמת ההרפתקאות ההיסטורית "הצוות המובחר".
זכתה בפרס אמי לשחקנית הראשית הטובה ביותר בשנת 1963 על תפקידה בסדרה "בן קייסי" ובפרס אמי לשחקנית המשנה הטובה ביותר ב-1985 על הופעתה בגרסתו של איליה קאזאן למחזה של טנסי ויליאמס "חתולה על גג פח לוהט".
הייתה נשואה ארבע פעמים: לברוס הול, לשחקן קורט קונויי, לשחקן אלפרד ריידר ולג'וזף סיגל.
לסטנלי נולדו שלושה ילדים אחד מנישואיה לקונרויי, אחד מברוקס קליפט אחיו של שחקן הקולנוע מונטגומרי קליפט ואחד מנישואיה לריידר.
סטנלי ביצעה תהליך גיור במהלך נישואיה לאלפרד ריידר.
נפטרה בשנת 2001 ממחלת סרטן הרחם בגיל 76.
הביוגרפיה על חייה של סטנלי יצאה לאור ב-2006.
פקאיה

| --- | --- |
הפקאיה בשנת 1976
הפקאיה בשנת 1976
 מידע כללי
 סוג הר:  הר געש פעיל
 גובה:  2,552 מטר
 מדינה:  גואטמלה 
 מיקום:  גואטמלה
 רכס הרים:  סיירה מדרה דה צ'יאפס 
 מספר הר געש:  =1402-11
 התפרצות אחרונה:  2014
 קואורדינטות:  14°22′48″N 90°36′00″W﻿ / ﻿14.38000°N 90.60000°W﻿ / 14.38000; -90.60000
  (למפת גואטמלה מוגדלת) גואטמלה סיטי אנטיגואה פלורס קצאלטננגו קובאן טיקאל מקסיקו בליז הונדורס אל סלבדור האוקיינוס השקטפקאיה(למפת גואטמלה רגילה) גואטמלה סיטי אנטיגואה פלורס קצאלטננגו קובאן טיקאל מקסיקו בליז הונדורס אל סלבדור האוקיינוס השקטפקאיה
 
פקאיה (בספרדית: Pacaya) הוא הר געש פעיל בגואטמלה הנמצא כ-30 ק"מ דרומית מערבית לבירה גואטמלה סיטי וסמוך לאנטיגואה.
ההר התפרץ לראשונה לפני 23,000 שנה בערך והתפרץ לפחות 23 פעמים מאז הכיבוש הספרדי של גואטמלה. תקופה ארוכה היה ההר כבוי ולא פעיל עד שהתפרץ שוב בשנת 1961, ומאז שנת 1965 הוא פעיל ברציפות במידה זו או אחרת. ההר נמצא כשלושים קילומטר מגואטמלה סיטי וסמוך לאנטיגואה, היא הבירה ההיסטורית. ההר משמש נקודת משיכה לתיירים ולמטיילים. בשנת 2006 רבו המטיילים והתיירים שבאו לפנות ערב כדי לחזות בלבה הרותחת והצבעונית הזורמת מהר הגעש. ההר התפרץ לאחרונה בשנת 2014.
תיאור

הר הפקאיה מתנשא לגובה 2,552 מטר מעל פני הים, והוא חלק מהקשת הגעשית של אמריקה המרכזית, הנמתחת לאורך חוף האוקיינוס האטלנטי בגואטמלה ונוצרה כתוצאה מהפחתה של לוח קוקוס מתחת ללוח הקריבי בקצב של 9 ס"מ בשנה. הפקאיה נמצא בקצה קלדרה רחבת ממדים שנותרה מתקופת הפליסטוקן, הכוללת גם את אגם אטיטלן הסמוך. קלדרה זו נוצרה בפיצוצים געשיים גדולים בשלוש מאות אלף השנים האחרונות. כמות המגמה שנפלטה אז מוערכת בשבעים קילומטרים מעוקבים.
הפקאיה הוא הר הגעש הגדול שלאחר היווצרות הקלדרה לפני 23,000 שנה בערך והוא אחד הפעילים במרכז אמריקה בחמש מאות השנים האחרונות. לפני 1100 בערך קרס מבנה הר הגעש ובקריסתו נוצר סחף קרקע למרחק של 25 קילומטר. בקריסה הזו נוצר לוע גדול של הר הגעש ומבנה ההר נותר בלתי יציב עם אפשרויות נוספות למפולות ולסחיפת קרקע. הפקאיה היה כבוי בין השנים 1860 לבין 1961. ההר התפרץ בשנת 1961 והוא פעיל ברציפות משנת 1965.
תיירות

קרבת הפקאיה לגואטמלה סיטי ולאנטיגואה הפכה אותו מקום מבוקש על ידי תיירים. סביבת ההר היא פארק לאומי פקאיה. מלחמת האזרחים שהתרחשה בגואטמלה עד שנת 1996 הביאה עמה מעשי שוד באזור ההר. מקרים אלה התמעטו מאוד עם התייצבות השלטון והימצאות משטרת התיירות בסביבה. הפעילות הגעשית המוגברת של הפקאיה בשנת 2006 יצרה נחלי לבה הזורמים לאיטם במורד שיפוע ההר ומספר המבקרים במקום גדל מאד.
גלריית תמונות

התפרצות הפקאיה
מבט נוסף על הפקאיה
הפקאיה בשנת 2007
לקריאה נוספת

Reif S., Matias O., Rose W.I., Bluth G.J., Flynn L.P., Harris A.J. (2001) Volcanism at Pacaya, Guatemala 1985-2001: Potential of TM Images in Assessing Strombolian Activity, American Geophysical Union, Fall Meeting 2001
הערות שוליים

↑  אתר Global Volcanism Program
| --- | --- |
בקרת זהויות :  NLI: 987007537301105171  VIAF: 315529433   WorldCat (עם VIAF): 315529433
צ'ולירה

| --- | --- |
 מדינה:  קמרון קמרון
 אזור:  אזור הצפון
 ראש העיר:  חמדו בלו רוג'ר
 גובה:  375 מטרים
 אוכלוסייה:  ‏
  ‑ בעיר:  47,296 (2005)
 קואורדינטות:  8°24′00″N 14°10′00″E﻿ / ﻿8.4°N 14.1667°E﻿ / 8.4; 14.1667 
 אזור זמן:  UTC +1
 http://cvuc.cm/national/index.php/fr/carte-communale/region-du-nord/133-association/carte-administrative/nord/mayo-rey/514-tchorille
  מפת מיקום  מפה מפורטת   (למפת קמרון מוגדלת) יאונדה דואלה מרואה גארואה ברטואה במנדה נגאונדרה ניגריה ניז'ר צ'אד הרפובליקה המרכז אפריקאית  קונגו גבון גינאה המשוונית  מפרץ גינאה צ'ולירה(למפת קמרון רגילה) יאונדה דואלה מרואה גארואה ברטואה במנדה נגאונדרה ניגריה ניז'ר צ'אד הרפובליקה המרכז אפריקאית  קונגו גבון גינאה המשוונית  מפרץ גינאה צ'ולירה(למפת אזור הצפון רגילה) גארואה לאגדו גידה בקה טובורו אדמאווה הצפון הרחוק צ'אד ניגריהצ'ולירה(למפת אזור הצפון מוגדלת) גארואה לאגדו גידה בקה טובורו אדמאווה הצפון הרחוק צ'אד ניגריהצ'ולירה  he tabBackground:;tabBorder:#aaa;defaultTab:0;
 
צ'ולירה (בצרפתית: Tcholliré) היא עיירה בקמרון שנמצאת באזור הצפון.
גאוגרפיה

צ'ולירה ממוקמת כ-137 ק"מ מבירת האזור גארואה וכ-546 ק"מ מבירת המדינה יאונדה. בנוסף, העיר ממוקמת כ-158 ק"מ מהגבול של קמרון עם ניגריה, כ-106 ק"מ מהגבול של קמרון עם צ'אד וכ-173 ק"מ מהגבול של קמרון עם הרפובליקה המרכז-אפריקאית.
אקלים

הטמפרטורה הממוצעת היא 25 מעלות צלזיוס. החודש הכי חם הוא אפריל (32 מעלות צלזיוס). החודש הכי קר הוא אוגוסט (20 מעלות צלזיוס). כמות המשקעים הממוצעת היא 1,706 מילימטרים בשנה. חודש אוגוסט הוא החודש שיש בו הכי הרבה גשם (395 מ"מ גשם), וחודש ינואר הוא החודש שיש בו הכי פחות גשם (1 מ"מ גשם).
תנועה ותחבורה

צ'ולירה ממוקמת ליד הכביש הלאומי N13 והכביש D18.
דת, כלכלה, תיירות ובריאות

בצ'ולירה יש מסגד, בית מרקחת, בית קולנוע, 2 ברים ובית מלון.
הערות שוליים

↑  Troisième recensement général de la population et de l'habitat (3e RGPH, 2005), Bureau central des recensements et des études de population du Cameroun (BUCREP), 2010.
↑  "NASA Earth Observations Data Set Index". NASA. נבדק ב-30 בינואר 2016. {{cite web}}:  (עזרה)
↑  "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}:  (עזרה)
| --- | --- |
בקרת זהויות :  NLI: 987007550355705171  LCCN: n78087439  VIAF: 157088438   WorldCat (עם VIAF): 157088438 
ערך זה הוא קצרמרבנושא יישובים בקמרון. אתם מוזמנים לתרום לוויקיפדיה ו.
קיום ויחידות

במתמטיקה, קיום ויחידוּת הוא מונח המציין כי קיים עצם מתמטי יחיד המקיים הגדרה או טענה נתונה. כלומר, על מנת להוכיח טענה בדבר קיום ויחידות, עלינו להוכיח ראשית כי קיים אובייקט המקיים את הטענה, ושנית כי לא קיים אובייקט נוסף המקיים את הטענה הזו, כלומר, הוא יחיד.
לדוגמה, נגדיר "מספר סופר-תאום" שהוא מספר המשתתף בשני זוגות של ראשוניים תאומים. תחילה נוכיח כי קיום של מספר כזה על ידי כך שנצביע על מקרה מפורש: 5 הוא סופר תאום כי (3,5) ו-(5,7) שניהם זוגות של ראשוניים תאומים. עתה נוכיח יחידות: נניח כי קיים מקרה נוסף של סופר-תאום. כלומר קיים p ראשוני כך ש-P-2 ו-P+2 ראשוניים. שלושת הראשוניים יהיו שונים מודולו 3 ולכן אחד מהם יתחלק ב-3. אך אם ראשוני מתחלק ב-3 הוא בהכרח שווה ל-3 ולכן 3,5,7 היא האפשרות היחידה לשלשת הראשוניים. וכך הוכחנו את הקיום והיחידות של "מספר סופר תאום", ולמעשה המונח מגדיר את המספר 5.
בלוגיקה מתמטית מקובל לסמן קיום ויחידות של x המקיים תכונה P בעזרת הסימון  \ \exists !x\,P(x). זהו רק קיצור בלתי פורמלי לפסוקים שקולים אורכים יותר המבטאים קיום ויחידות, כמו:  \exists x\,(P(x)\wedge \forall y\,(P(y)\to x=y)) (שפירושו: קיים x המקיים את P וכל y המקיים את P שווה ל-x).
דוגמאות

המשפט היסודי של האריתמטיקה מראה כי כל לכל מספר טבעי קיימת הצגה כמכפלת ראשוניים, וכי הצגה זו יחידה עד כדי סדר הגורמים.
משפט הקיום והיחידות הוא משפט בסיסי בחקר משוואות דיפרנציאליות המבטיח בתנאים מסוימים, כי קיים פתרון למשוואה דיפרנציאלית וכי פתרון זה הוא יחיד.
את שדה המספרים הממשיים ניתן להגדיר בצורה טבעית כשדה סדור שלם ארכימדי. ניתן להוכיח כי שדה הממשיים הוא היחיד המקיים תנאי זה.
משפט בוהר-מולרופ מראה כי ישנה פונקציה יחידה המקיימת תנאים מסוימים (כשהמשמעותי מביניהם הוא  \ f(x+1)=xf(x) ל-x חיובי) וכי פונקציה זו היא פונקציית גמא, ובכך מספק הגדרה טבעית לפונקציה חשובה זו.
קיים שדה סופי יחיד מכל סדר שהוא חזקה של מספר ראשוני.
פרננדו נבארו

פרננדו נבארו אי קורבצ'ו (בקטלאנית: Fernando Navarro i Corbacho; נולד ב-25 ביוני 1982 בברצלונה שבקטלוניה, ספרד) הוא כדורגלן עבר ספרדי-קטלאני ששיחק  בעמדת המגן השמאלי. נבארו גדל במחלקת הנוער של ברצלונה ושיחק במדי הקבוצה הבוגרת בשנים הראשונות של העשור הראשון של המאה ה-21. נבארו עבר מברצלונה למיורקה, שם שיחק במשך 3 עונות, לפני שהצטרף לסביליה ב-2008, ואת הקריירה שלו סיים בדפורטיבו לה קורוניה. נבארו היה חלק מסגל נבחרת ספרד שזכתה ביורו 2008.
קריירה > ברצלונה

נבארו הצטרף בילדותו למחלקת הנוער של ברצלונה. לאחר שעבר בדרגים השונים של מערכת הנוער, קודם נבארו לקבוצת המילואים של המועדון, ברצלונה אתלטיק, בעונת 2000/01. ברצלונה ב' שיחקה באותה עונה בליגה השלישית והוא היה חבר קבוע בהרכב הקבוצה, עם 25 הופעות בעונתו הראשונה. נבארו נקרא פעמיים לסגל הקבוצה הבוגרת, אך הוא לא ערך את הופעת הבכורה עדיין. בעונת 2001/02 עזר נבארו לברצלונה ב' לסיים את הליגה במקום הראשון, אך במשחקי פלייאוף ההעפלה לליגה השנייה כשלה הקבוצה והיא נותרה בליגה השלישית. במקביל באותה עונה, החל נבארו לקבל הזדמנויות ראשונות בקבוצה הבוגרת של המועדון. ב-6 באוקטובר 2001 ערך נבארו את הופעת הבכורה שלו בברצלונה, כשנכנס כמחליף בהפסד לדפורטיבו לה קורוניה. ב-7 בנובמבר היה נבארו בהרכב הפותח לראשונה, במשחק גביע המלך מול פיגרס מהליגה השלישית, בסיומו הודחה ברצלונה מהטורניר לאחר הפסד בדו-קרב בעיטות עונשין. בהמשך העונה נכנס נבארו כמחליף בשני משחקים נוספים, במחזוריה האחרונים של הליגה.
בעונת 2002/03, לאחר עזיבתו של סרג'י ברז'ואן המגן השמאלי הקבוע של ברצלונה, הפך נבארו לחבר סגל של הקבוצה הבוגרת. נבארו השתתף במרבית משחקי הקבוצה, הן בליגה והן בליגת האלופות. ב-3 בנובמבר 2002 הבקיע נבארו את שערו הראשון והיחיד במדי ברצלונה, בתיקו 1 עם ראסינג סנטאנדר. התקדמותו בקבוצה הבוגרת נקטעה כשקרע את הרצועה הצולבת בברכו הימנית בהפסד 3-0 לסביליה ב-17 בדצמבר. פציעה זו השביתה את נבארו ממשחק במשך חצי שנה, עד מעבר לתום העונה. עד הפציעה הספיק נבארו לקחת חלק ב-23 משחקים בכל המסגרות.
בקיץ 2003 הצטרף לברצלונה המגן השמאלי ג'ובאני ואן ברונקהורסט, שתפס את מקומו של נבארו בהרכב הקבוצה. נבארו הוחזר לברצלונה ב' על מנת להתאושש בהדרגה מהפציעה. הוא השתתף ב-8 משחקים בליגה השלישית עד ינואר 2004, אז הושאל נבארו לאלבסטה ששיחקה אז בליגה הראשונה. עד סוף העונה שיחק נבארו ב-7 משחקים במדי אלבסטה. בעונת 2004/05 היה נבארו גיבוי לוואן ברוקנהורסט, והוא מיעט להשתתף במשחקי הקבוצה. הוא פתח ב-4 משחקים בלבד ונכנס כמחליף ב-4 נוספים. ברצלונה זכתה באליפות ספרד, אך חלקו של נבארו בתואר, כאמור, היה מצומצם.
קריירה > מיורקה

בעונת 2005/06 הושאל נבארו למיורקה מברצלונה. במיורקה היה נבארו שחקן הרכב קבוע והוא לקח חלק במרבית משחקי הקבוצה. את שערו הראשון והיחיד לאותה עונה כבש נבארו ב-21 בספטמבר 2005, במשחק מול חטאפה שהסתיים בתוצאה 1-1. נבארו הורחק פעמיים בכרטיס אדום באותה עונה, במשחקים מול סביליה ואתלטיקו מדריד. נבארו שיחק ב-33 משחקי ליגה מתוך 38, והוא עזר לקבוצה לסיים במקום ה-13. בתום ההשאלה רכשה מיורקה את כרטיס שחקנו של נבארו מברצלונה בתמורה ל-6 מיליון אירו, ונבארו חתם על חוזה ל-4 שנים במועדון.
בעונת 2006/07 המשיך נבארו להיות המגן השמאלי הקבוע של מיורקה. ב-15 באפריל 2007, בדקות האחרונות של המשחק מול קבוצת נעוריו ברצלונה, הבקיע נבארו שער עצמי, שבגללו הפסידה מיורקה 1-0. ב-13 במאי הבקיע נבארו שער לרשתה של ראסינג סנטאנדר, והוא עזר לקבוצתו לנצח 2-0. בסך הכול השתתף נבארו ב-37 משחקי ליגה באותה עונה, ומיורקה סיימה במקום ה-12. בעונה הבאה היה לנבארו חלק חשוב בהגעתה של מיורקה למקום ה-7 בליגה, עם 36 הופעות במדיה. כמו כן, נבארו סייע לקבוצה להגיע לרבע גמר גביע המלך, לאחר שגברה על ריאל מדריד בשמינית הגמר.
קריירה > סביליה

בסוף עונת 2007/08 עבר נבארו ממיורקה לסביליה בתמורה לכ-5 מיליון אירו. נבארו היה המגן השמאלי הקבוע גם של סביליה. בעונת 2008/09, בה השתתף נבארו ב-31 משחקי ליגה, סיימה סביליה במקום השלישי ובזכות כך העפילה לליגת האלופות. בגביע אופ"א הודחה סביליה כבר בשלב הבתים. נבארו השתתף ב-5 ממשחקי הקבוצה במפעל. בעונה הבאה עזר נבארו לסביליה לסיים את שלב הבתים בליגת האלופות במקום הראשון ולהעפיל לשמינית הגמר, בו הודחה על ידי צסק"א מוסקבה. בליגה סיימה סביליה במקום הרביעי, ממנו מגיעה הקבוצה למוקדמות ליגת האלופות. בגביע המלך סייע נבארו לסביליה להגיע לגמר, אך בשל צבירת כרטיסים צהובים הוא הושעה ממשחק הגמר מול אתלטיקו מדריד, אותו ניצחה סביליה 2-0 וזכתה בתואר.
עונת 2010/11 החלה בסימן רע עבור סביליה. היא כשלה להעפיל לשלב הבתים של ליגת האלופות, לאחר שספורטינג בראגה גברה עליה בתוצאה מצטברת 5-3, ואת הסופר קאפ הספרדי הפסידה לברצלונה בתוצאה מצטברת זהה. נבארו המשיך להיות שחקן קבוע בסביליה. נבארו לקח חלק בהגעתה של הקבוצה לחצי גמר גביע המלך, לשלב 32 האחרונות בליגה האירופית ולמקום ה-5 בליגה. נבארו הורחק פעמיים באותה עונה, פעם אחת בכרטיס צהוב שני בניצחון על אתלטיק בילבאו ב-24 באוקטובר 2010, ובכרטיס אדום ישיר ב-14 בנובמבר בניצחון על ריאל סרגוסה.
בעונת 2011/12 מצבה של סביליה נהיה רעוע אף יותר. מהליגה האירופית הודחה עוד בשלב המוקדמות הראשון על ידי הנובר 96. בגביע הגיעה עד שמינית הגמר בלבד, ואת הליגה סיימה סביליה במקום ה-9, ובכך נקבע שלא תיקח חלק במסגרת אירופית לראשונה מאז 2004. מעמדו של נבארו נותר איתן הן בעונה זו והן בעונת 2012/13, שגם בה סביליה הייתה במקום ה-9. במשחק הראשון של חצי גמר גביע המלך מול אתלטיקו מדריד הורחק נבארו בכרטיס אדום, והוא הושעה ממשחק הגומלין, בסיומו העפילה אתלטיקו לגמר על חשבונה של סביליה.
על אף שסיימה במקום ה-9 בלבד בעונה שעברה, השתתפה סביליה בעונת 2013/14 בליגה האירופית. מעמדו של נבארו דעך בשל עלייתו של המגן השמאלי הצעיר אלברטו מורנו, ולעיתים הוסט נבארו לעמדת הבלם. נבארו שיחק ברוב משחקיה של הקבוצה בליגה האירופית והיה לו חלק משמעותי בזכייתה בטורניר, אם כי הוא לא השתתף במשחק הגמר מול בנפיקה ליסבון בו סביליה ניצחה בדו-קרב בעיטות עונשין. באותה עונה רשם נבארו את מספר הופעות הליגה הנמוך ביותר מאז עבר למיורקה ב-2005: 24 בלבד.
בעונת 2014/15, למרות עזיבתו של מורנו, מעמדו של נבארו לא שב לקדמותו. נבארו פתח ב-15 משחקי ליגה ונכנס כמחליף ב-4 נוספים, בכולם שיחק כמגן שמאלי. המאמן אונאי אמרי העדיף את בנואה טרמולינאס במקומו ברוב המשחקים. סביליה זכתה בפעם השנייה ברציפות בליגה האירופית, הודות לניצחון 3-2 במשחק הגמר על דניפרו דניפרופטרובסק, אך גם בגמר זה לא שותף נבארו.
קריירה > דפורטיבו לה קורוניה

בתום 7 עונות בסביליה חתם נבארו ב-19 ביוני 2015 בדפורטיבו לה קורוניה על חוזה לשנתיים.
קריירה > נבחרות לאומיות

נבארו ייצג את מדינתו במדי נבחרת ספרד עד גיל 21. הוא השתתף עמה במשחק ידידות ב-20 באוגוסט 2002 מול הונגריה ובשני משחקי מוקדמות אליפות אירופה לנוער בהמשך השנה, אך בשל הפציעה שסבל ממנה בסוף 2002 נגדע חלקו בנבחרת הצעירה.
זימונו הראשון של נבארו לנבחרת ספרד היה על ידי המאמן לואיס אראגונס, למשחק ידידות ב-6 בפברואר 2008, אך נבארו לא נטל בו חלק. את הופעת הבכורה שלו במדי הנבחרת ערך נבארו ב-4 ביוני במשחק ידידות מול ארצות הברית, כהכנה ליורו 2008. נבארו נכלל בסגל הנבחרת לטורניר והשתתף במשחק האחרון של שלב הבתים, בו ניצחה ספרד את יוון 2-1. נבארו לא שיחק ביתר משחקיה של הנבחרת, שזכתה בו בסיומו הודות לניצחון 1-0 בגמר על גרמניה.
סטטיסטיקה

נכון ל-19 ביוני 2016
| מועדון | עונה | ליגה> הופעות | ליגה> שערים | גביע> הופעות | גביע> שערים | אירופה> הופעות | אירופה> שערים | אחר> הופעות | אחר> שערים | סך הכול> הופעות | סך הכול> שערים |
| --- | --- | --- | --- | --- | --- | --- | --- | --- | --- | --- | --- |
| ברצלונה אתלטיק | 2000/2001 | 25 | 0 | — | — | — | — | — | — | 25 | 0 |
| ברצלונה אתלטיק | 2002/2001 | 38 | 0 | — | — | — | — | 0 | 0 | 38 | 0 |
| ברצלונה אתלטיק | 2003/2004 | 8 | 0 | — | — | — | — | — | — | 8 | 0 |
| ברצלונה אתלטיק | סך הכול | 71 | 0 | — | — | — | — | 0 | 0 | 71 | 0 |
| ברצלונה | 2000/2001 | 0 | 0 | 0 | 0 | 0 | 0 | — | — | 0 | 0 |
| ברצלונה | 2001/2002 | 3 | 0 | 1 | 0 | 0 | 0 | — | — | 4 | 0 |
| ברצלונה | 2002/2003 | 13 | 1 | 1 | 0 | 9 | 0 | — | — | 23 | 1 |
| ברצלונה | 2003/2004 | 0 | 0 | 0 | 0 | 0 | 0 | — | — | 0 | 0 |
| ברצלונה | 2004/2005 | 5 | 0 | 1 | 0 | 2 | 0 | — | — | 8 | 0 |
| ברצלונה | סך הכול | 21 | 1 | 3 | 0 | 11 | 0 | — | — | 35 | 1 |
| אלבסטה (השאלה) | 2003/2004 | 7 | 0 | 0 | 0 | — | — | — | — | 7 | 0 |
| מיורקה (השאלה) | 2005/2006 | 33 | 1 | 0 | 0 | — | — | — | — | 34 | 1 |
| מיורקה | 2007/2007 | 37 | 1 | 2 | 0 | — | — | — | — | 39 | 1 |
| מיורקה | 2008/2008 | 36 | 0 | 6 | 0 | — | — | — | — | 42 | 0 |
| מיורקה | סך הכול | 106 | 2 | 8 | 0 | — | — | — | — | 114 | 2 |
| סביליה | 2008/09 | 31 | 0 | 8 | 0 | 5 | 0 | — | — | 44 | 0 |
| סביליה | 2009/2010 | 29 | 0 | 6 | 0 | 8 | 0 | — | — | 43 | 0 |
| סביליה | 2010/2011 | 30 | 0 | 6 | 0 | 7 | 0 | 1 | 0 | 44 | 0 |
| סביליה | 2011/2012 | 35 | 0 | 2 | 0 | 2 | 0 | — | — | 39 | 0 |
| סביליה | 2012/2013 | 35 | 0 | 6 | 0 | — | — | — | — | 41 | 0 |
| סביליה | 2013/2014 | 24 | 0 | 2 | 0 | 13 | 0 | — | — | 39 | 0 |
| סביליה | 2014/2015 | 19 | 0 | 6 | 0 | 6 | 0 | 1 | 0 | 32 | 0 |
| סביליה | סך הכול | 203 | 0 | 36 | 0 | 41 | 0 | 2 | 0 | 282 | 0 |
| דפורטיבו לה קורוניה | 2015/2016 | 35 | 0 | 0 | 0 | — | — | — | — | 35 | 0 |
| סך הכול בקריירה | סך הכול בקריירה | 437 | 3 | 47 | 0 | 52 | 0 | 8 | 0 | 545 | 3 |
תארים > ברצלונה

אליפות ספרד (1): 2004/05
תארים > סביליה

גביע המלך (1): 2009/10
הליגה האירופית (2): 2013/14, 2014/15
תארים > נבחרת ספרד

יורו 2008
הערות שוליים

↑  Navarro no-go for Barça, אתר אופ"א, 17.12.2002
↑  De Paula signs out at Real Sociedad, אתר אופ"א, 9.6.2006
1 2 3  כולל הופעות בליגת האלופות
↑  כולל הופעות בגביע אופ"א
↑  כולל הופעות הן בליגת האלופות והן בליגה האירופית
↑  כולל הופעות בסופר קאפ הספרדי
1 2 3  כולל הופעות בליגה האירופית
↑  כולל הופעות בסופר קאפ האירופי
| נבחרת ספרד – יורו 2008 (אלופת אירופה) |
| --- | --- | --- |
|  1 קסיאס •  2 אלביול •  3 נבארו •  4 מרצ'נה •  5 פויול •  6 אינייסטה •  7 וייה •  8 צ'אבי •  9 טורס •  10 פברגאס •   11 קפדבילה •  12 קאסורלה • 13 פאלופ •  14 אלונסו • 15 ראמוס • 16 גארסיה • 17 גוויסה • 18 ארבלואה • 19 סנה • 20 חואניטו • 21 סילבה • 22 דה לה רד • 23 ריינה • מאמן: אראגונס |  1 קסיאס •  2 אלביול •  3 נבארו •  4 מרצ'נה •  5 פויול •  6 אינייסטה •  7 וייה •  8 צ'אבי •  9 טורס •  10 פברגאס •   11 קפדבילה •  12 קאסורלה • 13 פאלופ •  14 אלונסו • 15 ראמוס • 16 גארסיה • 17 גוויסה • 18 ארבלואה • 19 סנה • 20 חואניטו • 21 סילבה • 22 דה לה רד • 23 ריינה • מאמן: אראגונס | ספרד |
צ'רנומורץ בורגס (כדורסל)

מועדון הכדורסל צ'רנומורץ בורגס (בבולגרית: БК ”Черноморец) היא קבוצת כדורסל בולגרית מהעיר בורגס, המתמודדת בליגה הבכירה בבולגריה מאז הקמתה. הישג השיא של המועדון הוא זכייה כפולה בגביע הבולגרי.
היסטוריה

הקבוצה הוקמה ב-1946 כארבע שנים לאחר יסוד ליגת הכדורסל המקומית בשם "בוטוב בורגס", ושיחקה ברציפות בכל עונות הליגה הבכירה למעט בין השנים 2016–2019. בעונת 1964/1965 זכתה הקבוצה לראשונה בתואר מחזיקת הגביע הבולגרי. עשור לאחר מכן בעונת 1974/1975 זכתה הקבוצה בפעם השנייה בגביע. כמו כן זכתה הקבוצה פעמים בתואר "מדליית הארד" המעונק לקבוצה שסיימה במקום ה-3 בליגה או למקום השלישי במשחקי הפלייאוף מאז שנות האלפיים.
היסטוריה > נוער

המועדון פועל כעמותה ללא מטרות רווח שעיקר פעילותה הוא פיתוח נוער ושחקני בית מהעיר בורגס, קבוצות הנוער של המועדון נחשבות לטובות ומככבות בצמרות הליגות לנוער.
היסטוריה > שחקנים בולטים בעבר

בויצ'ו ברנזוב (אנ')
פטקו מרינוב (אנ')
היסטוריה > תארים

הגביע הבולגרי
זכייה: (2) 1964/1965, 1974/1975.
פרנק איירונס

פרנסיס "פרנק" קליוולנד איירונס (באנגלית: Francis "Frank" Cleveland Irons; ‏23 במרץ 1886 – 19 ביוני 1942) היה אתלט אמריקאי, אלוף אולימפי (לונדון 1908) ופעמיים ברציפות אלוף ארצות הברית (1909 ו-1910) בקפיצה לרוחק ואלוף ארצות הברית (1909) בקפיצה משולשת.
ביוגרפיה

איירונס נולד בדה מוין וגדל בשיקגו. הוא התאמן במועדון המקומי.
ביוגרפיה > אלוף אולימפי

באולימפיאדת לונדון (1908) זכה איירונס במדליית זהב בקפיצה לרוחק בשיא אולימפי חדש של 7.48 מטר, לפני בן ארצו דניאל קלי (7.09 מטר) וקלווין בריקר מקנדה (7.08 מטר). התוצאה שקבע הייתה התוצאה השלישית בטיבה בכל הזמנים באותה העת. נוסף לכך, הוא סיים במקום שמיני בקפיצה לגובה מהמקום (1.42 מטר) ובמקום 16 בקפיצה משולשת (12.67 מטר). הוא השתתף גם בקפיצה לרוחק מהמקום אך התוצאה והמיקום שהשיג אינם ידועים.
באליפות ארצות הברית שנערכה בשנת 1909 זכה איירונס בשתי מדליות זהב, בקפיצה לרוחק בתוצאה של 6.83 מטר ובקפיצה משולשת בתוצאה של 13.44 מטר. בתחרות שנערכה בשיקגו ב-7 באוגוסט אותה שנה הוא קבע בקפיצה לרוחק תוצאה של 7.34 מטר ובתחרות שנערכה בסיאטל ב-14 באוגוסט אותה שנה הוא קבע בקפיצה משולשת שיא אישי חדש של 13.64 מטר.
באליפות ארצות הברית שנערכה בשנת 1910 זכה איירונס במדליית זהב, בקפיצה לרוחק בתוצאה של 7.14 מטר ובכך הגן על תוארו.
באולימפיאדת סטוקהולם (1912) סיים איירונס במקום תשיעי בקפיצה לרוחק בתוצאה של 6.80 מטר ולא הצליח להגן על תוארו. נוסף לכך, הוא השתתף בהדגמה של טורניר הבייסבול.
שיאים אישיים

קפיצה לגובה: 1.83 מטר (1908)
קפיצה לרוחק: 7.48 מטר (1908)
קפיצה משולשת: 13.64 מטר (1909)
צ'ארלס סובראג'

| --- | --- |

 לידה:  6 באפריל 1944 (בן 80) הו צ'י מין סיטי, וייטנאם 
 שם לידה:  Hotchand Bhawnani Gurumukh Charles Sobhraj 
 מדינה:  צרפת 
 בן או בת זוג:  מארי-אנדרה לקלר 
 
הוטצ'אנד באונאני גורומוך שארל סובראג' (בצרפתית: Hotchand Bhaonani Gurumukh Charles Sobhraj; נולד ב-6 באפריל 1944) שנודע בכינוי רוצח הביקיני הוא רוצח סדרתי שפעל בעיקר בשנות ה-70 של המאה ה-20 בתאילנד, הודו ונפאל.
חייו

שארל סובראג' נולד בווייטנאם וגדל בצרפת.
בשנים 1975-1977 הוא הסתובב בתאילנד, הודו ונפאל וחיפש תיירים מערביים. הוא נהג להציג עצמו כסוחר באבני חן יקרות וכך פיתה צעירים מערביים להגיע לדירתו. שם, בעזרת שותפתו הקנדית (שהייתה בעלת ידע ברוקחות) ועם עוד פושע הודי, סימם אותם וגרם להם לחלות. לאחר שרצח את קורבנותיו נהג להציתם, ולאמץ לעצמו את זהותם תוך זיוף דרכוניהם, דבר שהקשה על החוקרים לאתרו. קורבנותיו היו ממדינות שונות באירופה, אחד מהם היה סטודנט ישראלי בשם אבוני ג'ייקוב.
לאחר מצוד נרחב שניהל אחריו האינטרפול נתפס סובראג' בהודו ונידון ל-12 שנות מאסר. שותפתו, מארי אנדרה לקלר, נאסרה יחד עימו ונידונה ל-8 שנות מאסר על חלקה בפשעים (היא מתה ב-1984 מסרטן). לאחר 10 שנים בכלא ההודי ברח סובראג' מהכלא, תוך כדי שסימם את הסוהרים בעזרת סוכריות שהכילו סם הרדמה. לאחר זמן מה נתפס שוב ונשפט לעשר שנות מאסר נוספות בגלל הבריחה. ממשלת הודו סירבה להסגירו לתאילנד כל עוד לא סיים לרצות את מלוא עונשו, ולכן סובראג' מעולם לא נשפט על פשעיו בתאילנד, כי בעת שחרורו חלה עליהם התיישנות.
לאחר שחרורו ביקר סובראג' בצרפת, אולם כששב לנפאל נעצר, נשפט ונידון למאסר עולם.
ב-2021 יצאה סדרת הטלוויזיה הבריטית הנחש, המבוססת על הפשעים שביצע סובראג'.
ב-24 בדצמבר 2022 שוחרר סובראג' מהכלא הנפאלי, שנה לפני מועד השחרור המתוכנן, לאחר שריצה 19 שנה, בעקבות התנהגות טובה ומצבו הבריאותי.
ראו גם

המרטש מאטלנטה
המפלצת מפירנצה